दुबईची पळून गेलेली राजकन्या खरंच सुरक्षित आहे का?\nशेख लतिफा यांनी मार्च महिन्यात पळून जाण्याचा कथित प्रयत्न केला होता. प्रत्यक्षदर्शींच्या माहितीनुसार त्यांना भारताजवळ एका जहाजातून पकडून पुन्हा नेण्यात आलं आहे.

संयुक्त राष्ट्राच्या मानवाधिकार संघटनेच्या माजी अध्यक्षा मेरी रॉबिन्सन यांनी लतिफा यांची भेट घेतली असून त्यांनी 'संकटग्रस्त तरुण मुलगी' असं राजकुमारीचे वर्णन केलं आहे. 

आपल्याला बंदिवासात टाकल्याचा आणि छळ झाल्याचा व्हीडिओ तयार केल्याबद्दल लतिफानी खेद व्यक्त केला आहे, असंही रॉबिन्सन यांनी बीबीसीशी बोलताना सांगितलं. 

मात्र त्यांच्या सुरक्षिततेबाबत मानवाधिकार संघटनांनी चिंता व्यक्त केली आहे.

दुबईमधील एका मानवाधिकार संस्थेच्या प्रमुख राधा स्टर्लिंग यांनी सांगितलं, "बीबीसी रेडिओच्या मुलाखतीमध्ये रॉबिन्सन यांनी जी माहिती दिली ती सर्वांनाच आश्चर्यचकीत करणारी आहे. रॉबिन्सन दुबईच्या राज्यकर्त्यांच्या सुरात सूर मिसळून बोलत आहेत. शेख लतिफा यांच्यावर अत्याचार होत नाहीत याबाबत कोणतीही समाधानकारक माहिती त्यांनी दिलेली नाही." 

काय आहे प्रकरण?

शेख लतिफा या अमिरातीमधील राज्यकर्ते शेख मोहम्मद बिन रशिद अल मकतूम यांची मुलगी आहे, त्यांनी मुक्त जीवन जगण्याच्या इच्छेने मार्च महिन्यात पलायन केलं होतं असं सांगण्यात येतं. 

मात्र मानवाधिकार कार्यकर्त्यांच्या मते त्यांची आलिशान बोट भारताजवळ पकडण्यात आली आणि त्यांना पुन्हा दुबईला पाठवण्यात आलं. दुबईतून पलायन करण्यासाठी लतिफा यांना फ्रान्सचा माजी गुप्तहेर आणि फिनलॅंडच्या मार्शल आर्ट ट्रेनरने मदत केली होती असं म्हटलं जातं.

लतिफा यांच्यावर बीबीसीनं न्यूजनाइट या कार्यक्रमात एक सविस्तर वृत्तांत सादर केला आहे. या कार्यक्रमात अनेक गोष्टींचा खुलासा करण्यात आला आहे.

जर पलायन यशस्वी झालं नाही तर आपल्याला गंभीर परिणाम भोगावे लागतील याची त्यांना कल्पना होती.

दुबईचे शासक मोहम्मद बिन रशिद अल मकतूम

त्यामुळे त्यांनी एक व्हीडिओ संदेश रेकॉर्ड करून ठेवला. त्यांचा हा संदेश त्यांच्या मित्र-मैत्रिणींनी रीलिज केला आहे. 

"मी हा व्हीडिओ बनवत आहे. कदाचित हा माझा शेवटचा व्हीडिओ ठरू शकतो. मला सर्वांना हेच सांगायचं आहे की, माझी परिस्थिती खरंच खूप खराब आहे. माझ्या वडिलांना फक्त त्यांची प्रतिष्ठाच प्रिय आहे," असं त्यांनी या व्हीडिओमध्ये म्हटलं आहे.

संयुक्त अरब अमिरातच्या सरकारवर दबाव टाकण्यासाठी हा व्हीडिओ तयार करण्यात आला आहे, असं देखील काही लोक...\n\ntl;dr:
दुबईची पळून गेलेली राजकन्या शेख लतिफा सुरक्षित आहेत का याबाबत आजपर्यंत कोणतीही स्पष्ट माहिती उघड झालेली नाही.